hotchpotch/miracl-hf-unified huggingface dataset:
Radhouène Felhi
Radhouène Felhi (, s. 25. maaliskuuta 1984 Meknassi, Tunisia) on tunisialainen jalkapalloilija. Puolustajana pelaava Felhi edustaa Tunisian pääsarjassa ES Sahelia.
Felhi aloitti jalkapalloilun kotikaupungissaan Meknassin junioriseurassa SS Meknassissa. Myöhemmin Tunisian huippuseuroihin kuuluva ES Sahel kiinnitti huomionsa nuoreen puolustajaan. Sahelin junioreissa hänestä kehittyi monipuolinen puolustaja, joka kykenee keskuspuolustuksen lisäksi pelaamaan laitapuolustajana, sekä puolustavana keskikenttäpelaajana. Noustuaan kaudella 2005–2006 edustusjoukkueeseen Felhi oli voittamassa Afrikan Confederation Cupia. Seuraavalla kaudella hän voitti ensimmäisen Tunisian mestaruutensa ja teki samalla kaudella läpimurtonsa Tunisiassa.
24. kesäkuuta 2009 Felhi siirtyi vuoden mittaisella lainasopimuksella saksalaiseen 1860 Müncheniin.
Tehtyään läpimurtonsa maansa pääsarjassa Felhi sai kutsun maajoukkueeseen vuonna 2008, jolloin hänet valittiin mukaan vuoden 2008 Afrikan-mestaruuskisoihin. Kisojen aikana Felhi pelasi ensimmäisen ottelunsa Senegalia vastaan 23. tammikuuta 2008. Yhteensä hän on pelannut 25 maaottelua ja tehnyt niissä kaksi maalia.
Demy de Zeeuw
Demy de Zeeuw (s. 26. toukokuuta 1983 Apeldoorn) on alankomaalainen jalkapalloilija, joka edustaa Spartak Moskovaa. Hän on pelannut urallaan myös muun muassa AFC Ajaxissa. Pelipaikaltaan de Zeeuw on puolustava keskikenttäpelaaja, joka tunnetaan hyvänä taklaajana ja syöttelijänä.
Kotikaupunkinsa AGOVV Apeldoornissa uransa aloittanut de Zeeuw siirtyi vuonna 2001 Go Ahead Eaglesiin.
de Zeeuw oli voittamassa Hollannin alle 21-vuotiaiden kanssa Euroopanmestaruutta vuonna 2006. Elokuussa 2006 hollantilainen siirtyi AZ Alkmaariin 100 000 euron siirtosummalla. Vuonna 2009 hän siirtyi Ajaxiin.
Hollannin maajoukkueessa de Zeeuw debytoi 28. maaliskuuta 2007 EM-karsintaottelussa Sloveniaa vastaan.
Chedi Hammami
Chedi Hammami (, s. 16. kesäkuuta 1986 Sfax, Tunisia) on tunisialainen jalkapalloilija. Puolustavana keskikenttäpelaajana ja tarvittaessa myös laitapuolustaja pelaava Hammami edustaa Kuwaitin valioliigassa pelaavaa Al Kuwaitia.
Hammami aloitti uransa CS Sfaxienin riveissä kaudella 2005–2006. Tuolloin joukkue sijoittui Tunisian pääsarjassa neljänneksi ja sai seuraavaksi kaudeksi paikan Afrikan Confederation Cupiin. Toisella kaudellaan (2006–2007) Hammami teki kaksi maalia kauden aikana.Chadi Hammami a inscrit 2 buts lors de la saison 2006/2007 "Kawarji" Viitattu 10.6.2012  Avausmaalinsa hän teki Tunisian pääsarjassa heti ensimmäisessä ottelussaan EGS Gafsaa vastaan. Confederation Cupissa joukkue selvitti tiensä aina kuudentoista parhaan kierrokselle.
Kaudella 2007–2008 Hammami jatkoi Confederation cupin taivaltaan heinäkuussa 2007. Joukkue voitti oman lohkonsa ja eteni loppuotteluun Al-Merreikhiä vastaan, jonka se voitti yhteismaalein 5–2. Tunisian pääsarjassa joukkue sijoittui kymmenenneksi, mutta pääsi uudelleen Confederation Cupiin voitettuaan sen kuluneella kaudella. Hammami onnistui kerran maalinteossa Tunisian pääsarjassa CA Bizertinia vastaan.
Kaudella 2011–2012 Hammami nousi joukkueensa johtavaksi maalintekijäksi Tunisian pääsarjassa. Hän oli onnistunut tekemään yhdeksän maalia, kun joukkue päätti tehdä kahden vuoden jatkosopimuksen Hammamin kanssa, joka ulottuisi vuoteen 2014 asti. Hän kuitenkin siirtyi kesken kauden Kuwaitiin, Al Kuwaitin riveihin.
Hammami pelasi ensimmäisen maaottelunsa vuonna 2007 Tunisian maajoukkueessa. Hän pelasi kahdeksan ottelua vuoden 2010 MM-kisojen karsinnoissa ja tuli myöhemmin valituksi vuoden 2010 Afrikan mestaruuskisoihin. Ensimmäisen maalinsa Hammami teki vuoden 2014 MM-karsintaottelussa Päiväntasaajan Guineaa vastaan.
Hammami valittiin vuoden 2013 Afrikan-mestaruuskisoihin, jossa hän pelasi kaikki kolme ottelua. Tunisian kisat päättyivät alkulohkoon.
Ullensaker
Ullensaker on Norjan kunta. Se sijaitsee Akershusin läänissä, ja sen hallinnollinen keskus on Jessheim. Naapurikuntia ovat pohjoisessa Eidsvoll, idässä Nes, etelässä Sørum, lännessä Gjerdrum ja Nannestad.
Ullensakerissa on ollut suhteellisen tasaista väestönkasvua viimeisen 50 vuoden aikana. Tämä kasvu on nopeutunut huomattavasti viimeiset 7-8 vuotta. Vuodesta 2000 vuoteen 2006 väestömäärä nousi yli 5000 asukkaalla. Tammikuussa 2013 tehdyn väestönlaskun mukaan Ullensakein kunnassa asui 31 743 asukasta, mikä teki kunnasta asukasluvulla verrattuna Norjan 26. suurimman.
Norjan pääasiallinen kansainvälinen lentoasema, Oslo-Gardermoenin lentoasema sijaitsee Ullensakerin kunnassa. Ullensakerissa on kaksi suurta kaupunkia, Kløfta ja hallintokeskus Jessheim.
Historiallisia väkilukuja:
Ullensakerissa on ollut asutusta 6000 vuotta sitten. Kunnan nimen "Ull" on peräisin Skandinaavisesta mytologiasta ja "Aker" tarkoittaa maataloutta. Ull (villa) on maan mytologiassa metsästyksen ja urheilun jumala. Ullensakerin kirkko sijaitsee paikassa, jossa ennen osoitettiin kunnioitusta Ullille.
Ullensaker oli alue, jossa oli varhain sivistynyttä yhteiskuntaa. Goottihistorioitsija Jordanes kirjoitti, että Raumariciae-heimo asui Mjøsa- ja Øyeren-järvien välisellä alueella. Pohjois-Euroopan suurin hautausmaa Raknehaugen vihjaa, että Ullensaker oli keskeinen alue sivistyksen kehityspaikkana.
Kunnassa on yli 90 hautaa, jotka ovat peräisin Viikinkien ajalta.
Nautor
Nautor Oy Ab on Pietarsaaressa sijaitseva suuria, nopeita ja ylellisiä Swan-purjeveneita valmistava veneveistämö. Nautorin perusti vuonna 1966 Pekka Koskenkylä tavoitteenaan valmistaa sarjatyönä 11-metristä lasikuituista purjevenettä joka tunnetaan nimellä Swan 36. Sittemmin tätä ensimmäistä venemallia valmistettiin lähes sata kappaletta.
Vuonna 1974 Swan 65 -vene "s/y Sayula II" voitti maailmanympäripurjehduskilpailu Whitbread Round the World Racen, mikä siivitti Nautorin mainetta laadukkaiden ja nopeiden veneiden valmistajana maailmalla. Swan-veneillä on samassa kilpailussa saatu hyviä tuloksia tämän jälkeenkin kun vuonna 1978 "King’s Legend" -niminen Swan 65 sijoittui toiseksi häviten niukasti Cornelis van Rietschotenin Flyer-veneelle. Vuonna 1986 Swan 651 -vene "Fazer Finland" sijoittui kolmanneksi, joka on toistaiseksi paras suomalaismiehistön saavuttama tulos Whitbread-kilpailussa.
Nautor on valmistanut yli 2 000 venettä, joista suurin osa on edelleen purjehduskunnossa. Ensimmäiset veneet suunnitteli Sparkman & Stephens, mutta vuodesta 1979 alkaen veneet ovat olleet German Frersin käsialaa. Kolmas Nautorin käyttämä tunnettu kansainvälinen venesuunnittelija on Ron Holland.
Vuonna 1979 Nautor sai Tasavallan Presidentin vientipalkinnon.
Vuodesta 1998 alkaen yritys on ollut italialaisomistuksessa, kun UPM-Kymmene myi Nautorin Leonardo Ferragamolle ja ryhmälle sijoittajia.Mikael Lilius ja Berndt Brunow hankkivat yhdessä vuonna 2008 Swan 66 -purjeveneen.
Veenendaal
Veenendaal on kunta ja kaupunki keskellä Alankomaita, Utrechtin provinssissa. Asukkaita kunnassa on 62 058 (31.12.2008) ja väestötiheys on 3 166 as./km². Kunnan pinta-ala on 19,81 neliökilometriä, josta vettä on 0,21 km². Veenendaalin pormestarina toimii Ties Elzenga. Kunnassa on 2 900 yritystä ja 553 kauppaa.
Veenendaalin naapurikunnat ovat Rhenen etelässä, Utrechtse Heuvelrug lännessä, Renswoude pohjoisessa sekä Gelderlandin provinssiin kuuluva Ede pohjoisessa ja idässä.
Vuonna 1997 Veenendaal valittiin Euroopan vihreimmäksi kaupungiksi ja vuonna 2004 puolestaan Alankomaiden.
Tšekissä sijaitseva Olomouc on Veenendaalin yhteistyökaupunki.
Mehdi Ben Dhifallah
Mehdi Ben Dhifallah (, s. 6. toukokuuta 1983 Kelibia, Tunisia) on tunisialainen jalkapalloilija. Hyökkääjänä pelaava Ben Dhifallah on ilman seuraa.
Ben Dhifallah aloitti ammattilaisuransa ES Zarzisin joukkueessa, jossa hän pelasi vuosina 2004-2007. Kesällä 2007 Ben Dhifallah siirtyi Tunisian kärkijoukkueseen kuuluvaan ES Saheliin ja onnistui maalinteossa kahdeksan kertaa sijoittuen Tunisian maalipörssin toiseksi. Toisella kaudella hän jäi maaleitta ja kolmannella kaudella 2009-2010 Ben Dhifallah jäi ilman peliaikaa. Tammikuussa 2010 ES Sahel päätti lainata hyökkääjän loppukaudeksi Libyan pääsarjaan Annasrin joukkueeseen, jossa hän juhli kauden päätteeksi Libyan cupin voittoa.
Kesäkuussa 2010 Ben Dhifallah siirtyi puolen vuoden sopimuksella sudanilaiseen Al-Merreikhiin. Hän onnistui maalinteossa kahdesti, kun joukkue sijoittui kauden päätteeksi Sudanin pääsarjassa toiseksi ja voitti Sudanin cupin. Ben Dhifallah jätti seuran sopimuksensa päätyttyä.
Ben Dhifallah kävi harjoittelemassa tammikuussa Espérancen mukana ja oli kirjoittaa sopimuksen, joka kuitenkin kaatui siirtoajan umpeuduttua. Tunisian jalkapalloliitto oli aiemmin kuitenkin pidentänyt oman maan sarjan siirtoaikaa tammikuun loppuun saakka, maassa vellonneiden levottomuuksien vuoksi.
Heinäkuussa 2012 Ben Dhifallah siirtyi Stade Tunisieniin, jossa hän pelasi seitsemän ottelua tekemättä maaliakaan. Ben Dhifallah siirtyi kuitenkin helmikuussa 2012 Puolaan Widzew Łódźiin, jossa hän teki heti avausottelussaan maalin.
Yassin Mikari
Yassin Salim Mikari (, s. 9. tammikuuta 1983 Thalwil, Sveitsi) on tunisialainen jalkapalloilija, pelipaikaltaan vasen laitapuolustaja. Hän edustaa Sveitsin Axpo Super Leaguessa pelaavaa FC Luzernia.
Mikari aloitti jalkapalloilun FC Unterstrassin ja FC Zürichin junioreissa, josta hän siirtyi Grasshopperin edustukseen vuonna 2001. Jäätyään lähes ilman peliaikaa hän siirtyi kauden 2003-2004 alussa alemmalla sarjatasolla pelanneeseen Luzerniin, jossa peliaikaa tuli huomattavasti enemmän. Mikari kuitenkin siirtyi tammikuussa 2005 kesken kauden toiseen samalla sveitsin sarjatasolla pelanneeseen Winterthuriin. Hyvien otteiden myötä hänen vanha seuransa Grasshopper osti laitapuolustajan tammikuussa 2007. Mikari nousi samalla aloituskokoonpanoon ja esitti hyviä otteita.
Myöhemmin kauden 2008-2009 lopulla ranskalaisseura Sochaux osti Mikarin tammikuussa 2009 loukkaantuneen Carlos Alberto Carlaon korvaajaksi. Pian siirtonsa jälkeen Mikari kertoi halunneensa pelata jossain vaiheessa uraansa Ranskan pääsarjassa Ligue 1:ssä. Sittemmin Mikari vakiinnutti paikkansa Sochaux'n laitapuolustajana.
Kaudella 2009–2010 hän pelasi yhteensä kolmekymmentä sarjaottelua ja teki kaksi maalia. Ensimmäinen niistä syntyi 28. marraskuuta 2009 kotiottelussa Nicea vastaan. Ottelu päättyi 1–0. Myös Mikarin toinen maali oli ottelun voittomaali, kun 13. joulukuuta 2009 kotiottelussa Grenoblea vastaan ottelu päättyi 1–0 voittoon.
Kausi 2010–2011 Mikarilta meni loukkaantumisen myötä sivuun ja hän pelasi kauden aikana vain kuusi ottelua. Hän joutui olemaan poissa pelikentiltä seitsemän kuukauden ajan, kunnes palasi kauden lopussa pelaamaan Stade Brestoisia vastaan 2. huhtikuuta 2011.
Edelliskauden loukkaantumisen myötä Mikari aloitti kauden kaksi ensimmäistä otteluaan vaihdosta. Sittemmin syyskuusta lähtien Mikari pelasi joukkueensa avauksessa täydet minuutit.
Mikari edusti Sveitsin maajoukkuetta alle 21-vuotiaissa seitsemän ottelun verran.
Vuodesta 2007 alkaen Mikari on edustanut aikuisten tasolla toista kotimaataan Tunisiaa. Ensimmäisen maajoukkue maalinsa Mikari teki Seychellejä vastaan pelatussa MM-karsintaottelussa 11. lokakuuta 2008. Mikari on edustanut Tunisiaa kaksissa arvokisoissa vuoden 2008 ja 2010 Afrikan-kisoissa.
Mikari palasi takaisin maajoukkueeseen 23. maaliskuuta 2013 pelatessaan edellisen kerran Tunisian paidassa 5. syyskuuta 2010. Hänet valittiin avauskokoonpanoon AM-kisojen karsintaottelussa Sierra Leonea vastaan.
Fateh Gharbi
Fateh Gharbi (s. 12. maaliskuuta 1983 Sfax) on tunisialainen jalkapalloilija. Pelipaikaltaan laitapuolustaja. Hän edustaa Ligue Professionnelle 3:ssa OC Kerkennahia.
Gharbi on edustanut Tunisian maajoukkuetta vuodesta 2008 lähtien, mutta on pelannut vaihtelevasti maaotteluita. Ensimmäisen maalinsa hän teki 2013 AM-kisojen karsintaottelussa Sierra Leonea vastaan 8. syyskuuta 2012.
32. SS-divisioona 30 Januar
32. SS-vapaaehtoiskrenatööridivisioona 30 Januar () oli toisen maailmansodan aikana Saksan Waffen-SS:ään kuulunut sotilasyksikkö. Se koottiin useiden eri yksiköiden osista ja rippeistä sekä SS:n upseerikoulun oppilaista tammikuussa 1945 taistelemaan alati etenevää Neuvostoliiton puna-armeijaa vastaan.
Yksikkö perustettiin Kurmarkin harjoitusalueella kansallissosialistisen puolueen 12 vuotta aiemmin tapahtuneen valtaannousun muistopäivänä 30. tammikuuta 1945.
Divisioonan osat lähetettiin taisteluun itärintamalle välittömästi muodostamisensa jälkeen. Helmikuussa yksikössä oli noin 12 000 miestä ja se taisteli Oder-joen ja Frankfurtin alueella. Divisioona tuhottiin Halben taistelussa Berliinin lähellä sodan viimeisten päivien aikana, mutta osia siitä antautui myöhemmin Yhdysvaltain armeijalle.
Divisioonankomentajina olivat:
Valmet (traktori)
Valmet on Valmetin vuosina 1952-1995 valmistama traktorimallisto. Aluksi petrolikäyttöisiä Valmeteja alettiin valmistaa Takran ja tuontitraktoreiden korvaamiseksi. Suomalainen traktorinvalmistus jatkui 1982 esitellyillä Volvo BM Valmet-traktoreilla, joista tuli 1983 pohjoismainen markkinajohtaja Volvo BM:n ansiosta sekä siksi, että keskusosuusliike Hankkija otti edustuksen itselleen.
Valtion Metallitehtaat perustettiin sotien jälkeen vuonna 1946. Tämän valtionjohtoisen metalliyrityksen tehtävänä oli aluksi tuottaa erilaisia tavaroita sotakorvauksia varten. Kun Suomi oli selvinnyt niistä, entisessä tykkitehtaassa Jyväskylän Rautpohjassa ruvettiin suunnittelemaan ja rakentamaan suomalaista traktoria. Traktorin moottoriksi valittiin aluksi englantilaisen insinööri Douglas Pobjoyn suunnittelema, yksisylinterinen moottori, jonka teho oli 12 hevosvoimaa (Pobjoy menehtyi paluulennolla sattuneessa lento-onnettomuudessa ja myös luonnokset traktorista tuhoutuivat). Prototraktori ei kuitenkaan toiminut odotetulla tavalla, tai ei ainakaan sen moottori. Laitteen käynnistäminen tuotti niin paljon ongelmia, ettei sellaisella voimanlähteellä varustettua maataloustraktoria voinut laskea markkinoille, mistä johtuen pääjohtaja Yrjö Vesa määräsi prototyypit romutettavaksi. Ensimmäisten Valmet 15 -traktorien koonti alkoi vuonna 1951. Valmet 30 malli oli ensimmäinen dieselkäyttöinen traktori.
Luettelo shakkitermeistä
Tällä sivulla on lueteltu shakkiin liittyviä termejä aakkosjärjestyksessä.
Saint-Brieuc
Saint-Brieuc (bretoniksi "San-Brieg", gallon kielellä "Saent-Bérieu" tai "Saent Berioec") on ranskalainen kaupunkikunta Luoteis-Ranskassa. Hallinnollisesti se kuuluu Côtes-d'Armorin departementiin ja Bretagnen alueeseen.
Kaupunki on ollut yksi Bretagnen yhdeksän historiallisen hiippakunnan keskuksista.
Fred Allen
Fred Allen (synt. John Florence Sullivan) (31. toukokuuta 1894 Cambridge, Massachusetts, Yhdysvallat – 17. maaliskuuta 1956 New York, New York, Yhdysvallat) oli yhdysvaltalainen radio- ja televisiokoomikko, joka aloitti uransa vaudeville -taiteilijana.
Sullivan aloitti uransa jonglöörinä ja vatsastapuhujana taiteilijanimellä Fred St. James (myöhemmin Fred James). Vuosina 1915–1916 hän osallistui vaudeville -ryhmänsä mukana kiertueelle, joka ulottui Australiaan, Uuteen-Seelantiin ja Havaijille. Palattuaan kiertueelta hän otti itselleen lopullisen taiteilijanimensä Fred Allen, ja samoihin aikoihin hänen ohjelmistonsa alkoi painottua komediaan.
Uransa radiossa Allen aloitti vuonna 1932, esiintyen useissa CBS:n ohjelmissa, kunnes 1934 hän sai oman ohjelmansa "Town Hall Tonight", johon vuonna 1939 aloittanut "The Fred Allen Show" pohjautui. Fred Allenin lisäksi ohjelmassa esiintyi myös hänen vaimonsa Portland Hoffa. Allen kirjoitti itse lähes kaikki ohjelman 273 jaksoa.
Fred Allen kuoli 61-vuotiaana. Hänellä on kaksi tähteä Hollywood Walk of Famella. Lisäksi hän on päässyt Radio Hall of Fameen.
Dmitri Torbinski
Dmitri Jevgenjevitš Torbinski (, s. 28. huhtikuuta 1984 Norilsk, Neuvostoliitto) on venäläinen jalkapalloilija, pelipaikaltaan keskikenttäpelaaja.
Torbinski aloitti ammattilaisuransa vuonna 2002 Spartak Moskovassa, jossa hän pelasi vuoteen 2007 asti pelaten 43 ottelua ja tehden niissä kolme maalia. Vuonna 2005 hän oli lainalla Spartak Tšeljabinskissa. Talvella 2008 hän liittyi Lokomotiv Moskovaan.
Vuonna 2007 Torbinski teki ensiesiintymisensä maajoukkueessa, jossa hän on tähän mennessä pelannut 12 ottelua ja tehnyt kaksi maalia. Hänet valittiin Venäjän joukkueeseen Sveitsin ja Itävallan Euroopan-mestaruuskisoihin vuonna 2008.
Bob Elliott
Robert Brackett ”Bob” Elliott (26. maaliskuuta 1923 Boston, Massachusetts – 2. helmikuuta 2016 Cundy’s Harbor, Maine) oli yhdysvaltalainen koomikko. Hän tuli tunnetuksi radiosta Bob ja Ray -kokoonpanon jäsenenä yhdessä Ray Gouldingin (1922–1990) kanssa.
Elliott pääsi Gouldingin kanssa Radio Hall of Fameen vuonna 1995. Hän oli näyttelijä Chris Elliottin isä.
Mark Webber (näyttelijä)
Mark Webber (s. 19. heinäkuuta 1980) on yhdysvaltalainen näyttelijä. Hän syntyi Minneapolisissa. Kymmenvuotiaasta hän asui Philadelphiassa, jossa eli suomalaissukuisen yksinhuoltajaäitinsä Cheri Honkalan kanssa asunnottomana.
Kurjista kasvuolosuhteista huolimatta Webber pääsi opiskelemaan Philadelphia’s High School for the Creative and Performing Artsiin ja teki elokuvadebyyttinsä vuonna 1998.
Webber on esiintynyt kymmenissä elokuvissa ja voittanut muun muassa Philadelphian elokuvajuhlien Rising Star -palkinnon.
Ivan Sajenko
Ivan Ivanovitš Sajenko (, s. 17. lokakuuta 1983 Maslovka, Voronežin alue, Venäjän SFNT, Neuvostoliitto) on venäläinen jalkapalloilija, pelipaikaltaan hyökkäävä keskikenttäpelaaja. Hän edustaa Venäjän valioliigassa pelaavaa FK Spartak Moskovaa.
Sajenko aloitti ammattilaisuransa Karlsruher SC:n joukkueessa 2. Bundesliigassa vuonna 2001. Edustettuaan välillä venäläistä FC Fakel Voronežiä hän palasi Karlsruheen kausiksi 2002–2005. Hän pelasi seuran paidassa Saksan toiseksi korkeimmalla sarjatasolla kaikkiaan 86 ottelua tehden 21 maalia. Kausilla 2005–2008 hän edusti Bundesliiga-seura 1. FC Nürnbergiä. Hän pelasi seuran väreissä 83 pääsarjaottelua ja teki 18 maalia. Elokuussa 2008 hän siirtyi Moskovan Spartakiin.
Sajenko pelasi Venäjän alle 21-vuotiaiden maajoukkueessa vuoden 2006 EM-kisojen karsinnoissa. Ensimmäisen kerran hänet valittiin miesten maajoukkueeseen EM-karsintaotteluun Kroatiaa vastaan syyskuussa 2006. Hän ei kuitenkaan mahtunut vielä tuolloin pelaavaan kokoonpanoon. Maajoukkuedebyyttinsä Sajenko teki 11. lokakuuta 2006 Viroa vastaan tultuaan vaihdosta kentälle ottelun loppuhetkillä.
Sajenko kuului Venäjän joukkueeseen Sveitsin ja Itävallan EM-kilpailuissa 2008. Tultuaan kahdessa alkulohkon ottelussa vaihdosta kentälle hän pääsi avauskokoonpanoon puolivälieräottelussa Alankomaita vastaan, jonka Venäjä voitti jatkoajan jälkeen 3–1. Hän oli avauskokoonpanossa myös tappiollisessa välieräottelussa Espanjaa vastaan.
Michael Banducci
Michael Banducci (syntynyt Torontossa Kanadassa, asuu Traverse Cityssä Michiganissa) on yhdysvaltalainen pokeriammattilainen. Hän on urallaan voittanut yhden World Series of Poker -rannekkeen. Michiganilainen Banducci on käynyt Hopen collegea.
Vuoden 2007 WSOP:ssa Banducci selviytyi finaalipöytään 1 500 dollarin no limit hold'em -turnauksessa ollen lopulta viides. Ensimmäisen turnausvoittonsa hän saavutti seuraavan vuoden WSOP:ssa, jossa voitti 1 000 dollarin no limit turnauksen (lisäostomahdollisuus). Voitostaan hän ansaitsi 636 736 dollaria.
WSOP-voittonsa aikaan Banducci oli 23-vuotias ja ei ollut kokopäiväisesti tehnyt muuta työtä kuin pokerinpeluuta.
Kesäkuussa 2008 Banduccin pokeriuran turnausansiot ylittivät 0,9 miljoonaa dollaria.
Jean Smart
Jean E. Smart (s. 13. syyskuuta 1951) on yhdysvaltalainen näyttelijä. Hänet tunnetaan esimerkiksi televisiosarjoista "Designing Women", "24" ja "Samantha Who?".
Smart on esiintynyt myös useissa elokuvissa, joiden joukossa ovat "Rokkaava Bradyn perhe" (1995) ja "Rokulipäivä" (2000). Hän on niin ikään tunnettu teatteriesiintyjä. Hän on voittanut kaksi Emmy-palkintoa.
Smart syntyi Seattlessa, Washingtonissa. Hän valmistui Ballard High Schoolista vuonna 1969 ja opiskeli sen jälkeen Washingtonin yliopistossa. Hänellä todettiin 13-vuotiaana ykköstyypin (lapsuusiän) diabetes.
Schuyler Fisk
Schuyler Elizabeth Fisk (s. 8. heinäkuuta 1982) on yhdysvaltalainen näyttelijä. Hän syntyi Los Angelesissa Sissy Spacekin ja Jack Fiskin tyttärenä. Perhe muutti pian Virginiaan.
Fisk aloitti uransa teatterissa, mutta teki elokuvadebyyttinsäkin jo vuonna 1995 ("Lastenlikkojen klubi"). Myöhemmin hän on esiintynyt muiden muassa elokuvissa "Rokulipäivä" (2000) ja "Orange County" (2002).
Fisk on aloittanut myös uran muusikkona.
Zena Grey
Zena Lotus Grey (s. 15. marraskuuta 1988) on yhdysvaltalainen näyttelijä. Hänet tunnetaan esimerkiksi elokuvista "Rokulipäivä" (2000), "Max Keeble – kosto elää" (2001) ja "In Good Company" (2004).
Grey on Alex Greyn ja Allyson Greyn tytär.
Vaanila
Vaanila on kylä Lohjalla. Se sijaitsee aivan Lehmijärven vieressä.
Ramana Maharshi
Sri Ramana Maharshi (30. joulukuuta 1879 – 14. huhtikuuta 1950) oli intialainen henkinen mestari. Hän syntyi tamili hindu bramiini -perheeseen Tiruchuzhissa, Tamil Nadussa.
Kuusitoistavuotiaana hän lähti Arunachalaan Tiruvannamalaihin, vuorelle jota hindut pitävät pyhänä, ja eli siellä koko loppuelämänsä. Sri Ramanan mukaan hänen opetustensa puhtain muoto oli voimakas hiljaisuus, joka säteili hänen läsnäolostaan ja hiljensi siihen virittyneet mielet. Hän antoi suullista opetusta vain niiden hyödyksi, jotka eivät kyenneet ymmärtämään hänen hiljaisuuttaan. Kun häneltä kysyttiin neuvoa, hän suositteli itsekyselyä nopeimpana tienä mokšaan. Vaikka hänen pääopetuksensa edusti nondualismia, advaita-vedantaa ja jnana-joogaaa, hän suositteli myös bhakti-joogaa, ja antoi hyväksyntänsä useille eri tekniikoille.
Yhdeksän teesiä
Yhdeksän teesiä on Jarkko Martikaisen runokokoelma ja kaikkiaan toinen kirja. Sen julkaisi Like helmikuussa 2008.
Kirja sisältää runoja, aiheinaan nykyihmisen suhde muun muassa työhön, aikaan, rahaan, kanssaihmisiin ja -eläimiin sekä itseensä. Se on jatkoa Martikaisen esikoiskirjalle "Pitkät piikit ja muita kertomuksia" (2005).
"Yhdeksän teesiä" on julkaistu myös äänikirjana, lukijana Jarkko Martikainen itse.
Josef Holeček
Josef Holeček (25. tammikuuta 1921 Říčany – 20. helmikuuta 2005 Praha, Tšekki) oli Tšekkoslovakiaa edustanut ratameloja ja olympiavoittaja. Holeček saavutti kanadalaisyksiköiden 1000 metriltä olympiakultaa Lontoossa 1948 ajalla 5.42,0 ja Helsingissä 1952. Hän voitti myös MM-mitaleja.
Lehmijärvi (Lohja)
Lehmijärvi on melko pieni järvi, mutta silti Lohjan neljänneksi suurin järvi Lohjanjärven, Hiidenveden ja Hormajärven jälkeen. Se sijaitsee Vaanilan, Vanhakylän, Koikkalan, Hongiston ja Lehmijärven kylässä. Järven rannoilla on useita lomamökkejä. Järvellä on yksi yleinen uimaranta, Timpurinranta. Pitkänomaisessa järvessä on vain muutamia saaria, joista suurimmat ovat Savisaari, Isosaari ja Raatosaari. Suurin syvyys on noin 18 m.
Lehmijärven rannalla sijaitsee Lohjan seurakunnan omistama Saarikon leirikeskus, jossa järjestetään muun muassa rippileirejä. Järvellä sijaitsee myös Helsingin seurakuntayhtymän leirikeskus Lohiranta.
Järvi laskee pohjoiseen, Hiidenveteen. Lasku-uomana oleva oja laskee Hiidenveden Kiihkelyksenselkään Vihdin Vesikansassa.
Josh Peck
Joshua Michael "Josh" Peck (s. 10. marraskuuta 1986) on yhdysvaltalainen näyttelijä ja koomikko. Hänet tunnetaan varsinkin Nickelodeonin tilannekomediasta "Drake & Josh". Muuten hän on esiintynyt esimerkiksi "The Amanda Show'ssa" sekä elokuvissa, joiden joukossa ovat "Rokulipäivä" (2000), "Max Keeble – Kosto elää" (2001) ja "Drillbit Taylor" (2008).
Jade Yorker
Jade Yorker (s. 16. kesäkuuta 1985) on yhdysvaltalainen näyttelijä. Hän teki elokuvadebyyttinsä vuonna 1998 ("Rankkaa peliä") ja on myöhemmin esiintynyt muun muassa "Rokulipäivässä" (2000).
José Bosingwa
José Bosingwa da Silva (s. 24. elokuuta 1982 Kinshasa, Zaire) on portugalilainen jalkapalloilija, pelipaikaltaan oikea laitapuolustaja. 183 senttimetriä pitkä Bosingwa edustaa englantilaista Queens Park Rangersia.
Bosingwa muutti Zairesta Seiaan, Portugaliin hyvin nuorena portugalilaisen isänsä ja kongolaisen äitinsä kanssa. Jalkapalloilijan urallaan hän on ehtinyt edustaa Chelsean lisäksi portugalilaisseuroja Freamundea, Boavistaa ja Portoa, jonne José Mourinho hankki hänet kaudeksi 2003/04. Bosingwa sai kauden aikana vastuuta kohtalaisesti 11 liigaottelussa ja teki ensiesiintymisensä Mestarien liigassa 16. syyskuuta 2003 Partizania vastaan. Yhteensä hän pelasi kahdeksassa ottelussa yllätyksellisesti Porton voittoon päättyneessä kilpailussa.
Seuraavalla kaudella 2004/05 Bosingwan pelipaikaksi vakiintui alkuperäisen keskikenttäpelaajan paikan sijaan oikean puolustajan paikka ja Paulo Ferreiran ja Carlos Secretárion siirtojen myötä hän nousi Porton vakituiseen avauskokoonpanoon. Hän oli tärkeässä osassa Porton voittaessa viiden peräkkäisen kauden aikana neljä liigamestaruutta.
Kautta 2004/05 varjosti kuitenkin vakava liikenneonnettomuus, johon Bosingwa joutui neljän jalkapalloilijaystävänsä kanssa Porton kaupungin lähellä sijaitsevassa Valongossa. Hän ajoi ylinopeutta Jeep-maastoautollaan märällä moottoritiellä ja menetti auton hallinnan sillä seurauksella, että se suistui tieltä ja kieri pitkin pengertä leimahtaen sitten liekkeihin. Kyydissä oli muun muassa silloinen Boavista-pelaaja Nélson. Kaikki matkustajat selvisivät ilman loukkaantumisia lukuun ottamatta pikkuseura Os Minhocasia edustanutta Sandro Luísia, jonka vasen jalka jouduttiin amputoimaan. Bosingwa sai tapahtuneen johdosta rangaistukseen seuraltaan.
11. toukokuuta 2008 Porto tiedotti, että Bosingwa ja Chelsea olivat päässeet sanalliseen sopimukseen pelaajan siirrosta Englantiin 2008 EM-kisojen jälkeen. Hän allekirjoitti Chelsean kanssa kolmivuotisen sopimuksen ja Porto sai siirtokorvausta 20,5 miljoonaa euroa.
Bosingwa siirtyi vapaana pelaajana Queens Park Rangersiin 17. elokuuta 2012 ja teki seuran kanssa kolmen vuoden sopimuksen.
Tasaisen hyvien seuratason suoritustensa ansiosta Bosingwa nousi Portugalin maajoukkueeseen vuonna 2007. Hän nousi pian maajoukkueen vakiopelaajaksi syrjäyttäen Miguelin oikean puolustajan paikalta. Junioritasolla Bosingwa oli ehtinyt edustaa Portugalia muun muassa olympialaisissa 2004 ja alle 21-vuotiaiden EM-kisoissa samana vuonna. Aikuisten tasolla hänet valittiin ensimmäisen kerran arvokisoihin 2008 EM-turnaukseen, jossa hän oli aloituskokoonpanossa Portugalin kaikissa kolmessa merkityksellisessä ottelussa. Hänet valittiin myös kisojen tähdistöjoukkueeseen.
Emmanuelle Chriqui
Emmanuelle Sophie Anne Chriqui (s. 10. joulukuuta 1977) on kanadalainen näyttelijä.
Chriqui syntyi Montrealissa marokonjuutalaisille vanhemmille. Hän on esiintynyt useissa televisiosarjoissa ja elokuvissa; jälkimmäisten joukossa ovat muun muassa "100 kimmaa" (2000), "Rokulipäivä" (2000), "Ihmisjahti" (2003) ja "Viiden päivän sota" (2011).
Chriquin pitkäaikaisin televisiorooli on ollut sivuosa Sloan McQuewickinä HBO:n "Entouragessa" vuosina 2005–2011. Hänet tunnetaan myös "Mentalist"-sarjasta, jossa hän näytteli sarjamurhaaja Red Johnin apuria Lolerei Martinsia.
Chriqui sijoittui vuonna 2006 "Maxim"-lehden Hot 100 -listan 37. sijalle. Tammikuussa 2010 "AskMen.com"-verkkosivusto valitsi hänet vuoden 2009 kauneimmaksi naiseksi.
Desmond Harrington
Desmond Harrington (s. 19. lokakuuta 1976 Savannah, Georgia) on yhdysvaltalainen näyttelijä. Hän on esiintynyt muiden muassa elokuvissa "Surmanloukku" (2001), "Aavelaiva" (2002), "Ihmisjahti" (2003), "Love Object" (2003), "3-Way" (2004) ja "Exit Speed" (2008) sekä televisiosarjoissa "Dexter" ja "Gossip Girl".
Jussi Aaltonen
Jussi Aaltonen (s. 15. huhtikuuta 1965) on tamperelainen muusikko. Hänet tunnetaan parhaiten Mustat Enkelit -yhtyeen laulusolistina.
Jussi Aaltonen on Popeda-yhtyeen Pate Mustajärven siskonpoika ja tuurannut Mustajärveä Popedan keikoilla. Jussi Aaltosen poika Valtteri Aaltonen on Rockwalli -nimisen bändin laulaja.
Kimmo Tuomisto
Kimmo Tuomisto (s. 2. huhtikuuta 1965 Tampere) on suomalainen muusikko. Parhaiten hänet tunnetaan Mustat Enkelit -yhtyeen kosketinsoittajana.
Jeremiah Wright
Jeremiah Alvesta Wright, Jr. (s. 22. syyskuuta 1941) on Chicagon Trinity United Church of Christ -seurakunnan aiempi pappi.
Pastori Wright oli Yhdysvaltain demokraattisen puolueen presidenttiehdokkuutta tavoittelevan Barack Obaman pappi. Pastori Wright tuli laajempaan maailmanlaajuiseen tietoisuuteen nimenomaan Obamaan liittyvien yhteyksiensä vuoksi.
Amerikkalainen ABC-televisiokanava esitti maaliskuussa 2008 lähetyksessään otteita pastori Wrightin saarnoista. Saarnat ovat eräiltä osin luonnehdittavissa poliittisesti sävyttyneiksi ja näkemyksiltään liian radikaaleiksi amerikkalaiselle keskivertoäänestäjälle. Wright väittää eräässä saarnassaan Yhdysvaltain toimivan Ku Klux Klanin alaisuudessa ja sanoo Yhdysvaltain hallituksen omalla ulkopoliittisella toiminnallaan "kerjänneen" syyskuun 11. päivän iskut Yhdysvaltain maaperälle. Vuodelta 2003 olevassa saarnassaan Wright toistaa useasti ilmausta "God damn America" (suom. Jumala kirotkoon Amerikan).
Maaliskuussa 2008 Barack Obama oli kommentoitunut yleisesti Jeremiah Wrightin mielipiteitä ennen ABC:n uutista siten, että "pastori Wright on kuin vanha setä, joka sanoo asioita, joista en ole aina samaa mieltä ("is like an old uncle who says things I don't always agree with"). Myöhemmin Obama ilmoitti 31.5.2008 eroavansa Chicagon Trinity United Church of Christ -seurakunnasta, vaikka Jeremiah Wright oli jo aiemmin vuoden 2008 alussa vetäytynyt papin tehtävistä eläkkeelle eikä siten enää tuossa vaiheessa toiminut Obaman pappina.
Isaiah Washington
Isaiah Washington (s. 3. elokuuta 1963) on yhdysvaltalainen näyttelijä. Hän syntyi Houstonissa, Texasissa, ja valmistui vuonna 1981 Willowridge High Schoolista. Hän palveli ilmavoimissa ja opiskeli Howardin yliopistossa.
Washingtonin isä kuoli henkirikoksen uhrina vuonna 1976.
Afroamerikkalainen Washington polveutuu oletettavasti sierraleonelaisesta mendekansasta. Hän onkin perustanut Gondobay Manga Foundation -hyväntekeväisyysjärjestön, joka pyrkii parantamaan maan asukkaiden elämänlaatua.
Washington tunnetaan esimerkiksi televisiosarjasta "Greyn anatomia", josta hänet kuitenkin potkittiin T. R. Knightin kanssa syntyneen kiistan jälkeen. Hän on esiintynyt myös lukuisissa elokuvissa, kuten "Pahimmassa rikoksessa" (1999), "Exit Woundsissa" (2001) ja "Aavelaivassa" (2002).
Formula 1 -kausi 2010
Formula 1 -kausi 2010 oli Formula 1 -sarjan historian 61. kausi. Kaudella kilpaili ensimmäistä kertaa sitten vuoden 1997 kaksitoista tallia. Ennen uutta kautta formuloista vetäytyivät BMW ja Toyota, joten kaudella nähtiin yhteensä neljä tallia, jotka eivät ajaneet vuonna 2009. Vuoden 2010 maailmanmestaruuden voitti Red Bullin Sebastian Vettel, josta tuli myös kaikkien aikojen nuorin F1-maailmanmestari. Red Bull Racing voitti myös valmistajien maailmanmestaruuden.* Natacha Gachnang on omassa lehdistötiedotteessaan väittänyt olevansa tallin testikuljettaja.
Kautta edeltävä talvitestaus alkoi 1. joulukuuta nuorten kuljettajien testauksella. Testeissä käytettiin kauden autoja. Rahan säästämiseksi uusien autojen testaus on laskettu minimiin. Ennen kautta ajetaankin vain muutama yhteistesti, ja uusien sääntöjen mukaiset autot tuodaan radalle vasta helmikuussa 2010.
Aiempien suunnitelmien mukaan rengasvalmistaja Bridgestone olisi tuonut jo joulukuun testeihin kaudella 2010 käyttöönotettavat kapeammat eturenkaat. Kuitenkin vain harvat tallit olivat tuoneet uusien sääntöjen mukaisen kapeamman etusiiven, joten uusien renkaiden testaaminen siirrettiin vuoden 2010 puolelle.
Helmikuun alussa uusien autojen testaus aloitettiin yhteistestillä Valenciassa, jossa mukana olivat Ferrari, McLaren, Mercedes, Williams, Renault sekä Toro Rosso. Ferrari oli nopein kaikkina kolmena päivänä.
Seuraavalla viikolla testaus jatkui Jerezissä, jossa testauksen aloittivat Force India, Red Bull sekä Virgin. Jerezissä satoi ensimmäisenä ja kolmantena testipäivänä, mikä häiritsi tallien testausohjelmaa. Toisella Jerezin testiviikolla mukaan tuli Lotus. Myös tällä viikolla sade häiritsi testausta paljon.
Talvitestaus päättyi Barcelonaan helmikuun viimeisinä päivinä. Kaikki muut hyväksytyt tallit paitsi Hispania pääsivät testaamaan autojaan.Sakon Yamamoto korvasi Bruno Sennan Isossa-Britanniassa ja Karun Chandhokin Saksasta eteenpäin. Christian Klien korvasi Sakon Yamamoton Singaporen GP:ssä. Nick Heidfield korvasi Pedro de la Rosan Singaporen GP:stä eteenpäin.
Abu Dhabin GP:n jälkeen F1-autot ajattivat kuljettajia 3 päivän pituisissa nuorten kuljettajien testeissä 16.–17. marraskuuta. Tässä lista kuljettajista, jotka ajoivat tallin autoja.
Suomessa Formula 1 -lähetyksiä esitti kaudella 2010 maksutelevisiokanava MTV3 MAX.
Ron Eldard
Ronald Jason ”Ron” Eldard (s. 20. helmikuuta 1965) on yhdysvaltalainen näyttelijä. Hän syntyi seitsemästä lapsesta toiseksi nuorimpana Long Islandilla, New Yorkissa. Varhaista menestystä tuleva näyttelijä sai osakseen nyrkkeilijänä.
Eldard teki elokuvadebyyttinsä vuonna 1989. Hän on sittemmin esiintynyt muun muassa elokuvissa "Kun aseet vaikenevat" (1998) ja "Aavelaiva" (2002).
Vaanilan kartano
Vaanilan kartano on Hiidenveden rannalla, Lohjan Vaanilassa sijaitseva kartano. Lohjan museon vintillä on Vaanilan kartanosta peräisin oleva kärryjen ja vaunujen kokoelma.
Sarjaa Angela ja ajan tuulet kuvattiin kartanolla, ja kartano esiintyykin sarjassa Andersinin suvun maalaiskartanona.
1600-luvulla rusthollari Heikki Heikinpoika Vaanila liitti yhteen Vaanilan kaikki viisi tilaa. Päätilat olivat Bergvik ja Jakobsberg. Vuosina 1701-1864 kartanon omisti Forsmanin suku ja sen jälkeen muun muassa Baer, Hammar sekä Bergroth -suvut. Vuonna 1879 kunnallisneuvos Carl Heitmannille osti kartanon. Heitmann perusti kartanon maille sanatorion.
Taidegraafikko
Taidegraafikko on kuvataiteilija, joka luo taideteoksia grafiikan tekniikoiden avulla. Taidegraafikko tekee kuvia pääasiassa erilaisilla painomenetelmillä, joissa kuva piirretään, raaputetaan, syövytetään tai valotetaan kuvalaatalle, josta otetaan vedoksia. Painetut vedokset katsotaan uniikeiksi taideteoksiksi, ja tavallisesti yhdestä kuvalaatasta valmistetaan vain tietty määrä vedoksia.
Taidegrafiikka on teknisesti hyvin vaativa taiteen laji, ja sen hallitseminen edellyttää pitkää ja monipuolista koulutusta.
Kati (yritys)
Oy Kati Ab Kalajoki (tai Kalajoen Timanttikairaus) on malminetsinnän palveluihin erikoistunut urakointiyhtiö, jonka päätoimialana ovat timanttikairaukset sekä niihin liittyvät mittaukset. Yrityksellä on 35 vuoden kokemus kairauksista Suomessa, Ruotsissa, Norjassa ja Grönlannissa. Yhtiö on perustettu vuonna 1980 ollen tiettävästi Suomen ensimmäinen yksityisomisteinen timanttikairausurakoitsija, ja sen päätoimipaikka on Raution kylässä Kalajoella. Yrityksellä on 85 täysipäiväistä työntekijää.
Malminetsintä tapahtuu usein äärimmäisissä olosuhteissa luonnon ehdoilla. Yrityksellä on myös ISO 14001 ympäristösertifikaatti. Yritys valmistaa itse kairausyksikkönsä omassa konepajassaan, joilla se on kairannut mm. Suomen syvimmän timanttikairausreiän, 1916 metriä, Kittilässä vuonna 2010.
Asiakaspohjan muodostavat suuret ja pienet malminetsintä- tai kaivosyritykset, rakennuskiviteollisuus, ympäristötutkimuslaitokset, voimayhtiöt, kunnat, seutukunnat sekä erilaiset julkisen sektorin yhtiöt ja yhteisöt.
Kati on saanut ympäristöystävällisistä toimintatavoistaan tunnustuksena mm. Suomen Kaivosteollisuus ry:n myöntämän Vuoden Ympäristöteko-palkinnon vuonna 2013 Tampereen Euromining-messutapahtumassa.
Peter Whitehead
Peter Whitehead (12. marraskuuta 1914 Menston, Englanti, Iso-Britannia – 21. syyskuuta 1958 Lasalle, Ranska) oli englantilainen kilpa-autoilija. Hän voitti Le Mansin 24 tunnin ajon vuonna 1951 yhdessä Peter Walkerin kanssa ajaessaan Jaguaria. Whitehead ajoi Formula 1 -sarjassa 1950-luvun alussa ja saavutti yhden palkintopallipaikan ja sai yhteensä 4 MM-pistettä.
Rodion Cămătaru
Rodion Gorun Cămătaru (s. 22. kesäkuuta 1958 Strehaia, Romania) on entinen romanialainen jalkapalloilija. Hän debytoi maansa pääsarjatasolla Universitatea Craiovan paidassa vuonna 1974. Cămătaru edusti joukkuetta kaksitoista vuotta ja voitti liigamestaruuden vuosina 1980 ja 1981. Vuonna 1986 hän siirtyi Dinamo Bukarestin riveihin, jossa hän voitti ensimmäisellä kaudellaan maalikuninkuuden tehden 44 maalia. Tällä maalimäärällä Cămătaru voitti Euroopan Kultaisen kengän. Myöhemmin saavutus on kyseenalaistettu useiden todistajien paljastettua viimeisissä kuudessa ottelussa syntyneiden 20 maalin olleen järjestettyjä, tämä sai UEFA:n myöntämään Kultaisen kengän toiseksi sijoittuneelle Toni Polsterille.
Cămătaru lopetti uransa vuonna 1993, ja oli ennen sitä pelannut Belgiassa ja Hollannissa vuodesta 1989 lähtien. Viimeisen maalinsa ammattilaistasolla Cămătaru teki Hollannin cupin finaalissa vuonna 1993 Heerenveenin paidassa. Ottelun voitti kuitenkin Ajax.
Maajoukkuetasolla Cămătaru edusti Romanian maajoukkuetta 75 kertaa ja teki 22 maalia. Arvokisoissa hän edusti maataan vuoden 1984 EM-kisoissa sekä vuoden 1990 MM-kisoissa.
Billy Zumbrun
Billy "The Kid" Zumbrun (s. 12. lokakuuta 1972) on entinen raskaansarjan nyrkkeilijä Yhdysvaltain Ogdenista, Utahista. Hän kohtasi urallaan monia aikansa huippunyrkkeilijöitä, kuten Riddick Bowen, Michael Grantin, ja Alexander Dimitrenkon.
Nicholas Hoult
Nicholas Caradoc Hoult (s. 7. joulukuuta 1989 Wokingham, Englanti) on brittiläinen näyttelijä. Hänet tunnetaan muun muassa elokuvista "Poika" ja "" sekä Tony Stonemin roolista televisiosarjassa "Skins – liekeissä".
Hoult seurusteli näyttelijä Jennifer Lawrencen kanssa vuosina 2011–2014.
Mike Bailey (näyttelijä)
Michael James Bailey (s. 6. huhtikuuta 1988 Bristol) on englantilainen näyttelijä. Bailey on tullut tutuksi "Skins – liekeissä" -televisiosarjan mukana roolista Sid Jenkinsinä. Hänellä on isosisko, Claire Louise.
Leptictidium
Leptictidium (nimen merkitys: ”hento näätä”) oli keskikokoinen, noin 60–90 sentin pituinen nisäkäs, joka eli Keski-Euroopan metsissä varhaisella eoseenilla, noin 50–40 miljoonaa vuotta sitten. Se oli nopealiikkeinen lihansyöjä, joka saalisti hyönteisiä, pieniä nisäkkäitä ja liskoja lehtikarikkeen seasta hyvään hajuaistiinsa luottaen. "Leptictidium" luultavasti liikkui hyppelemällä pitkien takaraajojensa varassa kuten nykyiset kengurut.
Joseph Dempsie
Joseph Maxwell ”Joe” Dempsie (s. 22. kesäkuuta 1987 Nottingham) on englantilainen näyttelijä. Hän tuli tunnetuksi televisiosarjasta "Skins – liekeissä", jossa hän esitti Chris Milesia ensimmäisellä ja toisella tuotantokaudella 2007–2008. Vuodesta 2011 alkaen hän on näytellyt Gendryä HBO:n fantasiasarjassa "Game of Thrones".
April Pearson
April Janet Pearson (s. 23. tammikuuta 1989 Bristol) on englantilainen näyttelijä. Pearson on tullut tutuksi "Skins – liekeissä" -sarjan mukana roolista Michelle Richardsonina.
Aprilin esittämä Michelle "Skins – liekeissä" -sarjassa on muodikas, hyväkroppainen ja kaunis. Tämä seurustelee Tony Stonemin kanssa (Nicholas Hoult). Michelle on seurustellut sarjassa myös Sidin (Mike Bailey) kanssa.
Hannah Murray
Hannah Murray (s. 1. heinäkuuta 1989) on englantilainen näyttelijä. Hän tuli tunnetuksi televisiosarjasta "Skins – liekeissä", jonka kahdella ensimmäisellä tuotantokaudella hän esitti Cassie Ainsworthia. Vuonna 2013 Murray palasi "Skinsiin" sarjan seitsemännelle tuotantokaudelle. Murray on esiintynyt myös muun muassa HBO:n televisiosarjassa "Game of Thrones", jossa hän on näytellyt Neilikkaa toiselta tuotantokaudelta alkaen.
Larissa Wilson
Larissa Wilson (s. 5. toukokuuta 1989) on englantilainen näyttelijä. Larissa on tullut tutuksi "Skins – liekeissä" -televisiosarjan mukana roolista Jal Fazerina. Hänet nähtiin myös vuonna 2009 kauhuelokuvassa "Tormented", joka kertoo koulukiusatusta pojasta joka kuolee ja palaa kummittelemaan kiusaajilleen, elokuvassa oli mukana myös "Skins – liekeissä" -sarjasta tuttu April Pearson. Larissa on myös vieraillut "Holby City" -sarjan yhdessä jaksossa, jossa hän esitti Rebecca Webster -nimistä henkilöä.
Hän kävi koulua nimeltä John Cabot Academy, jossa "Skinsin" päähenkilöiden koulun Roundview-collegen sisäkuvaukset tehtiin.
Kampasaniainen
Kampasaniainen ("Blechnum spicant") on kampasaniaiskasvien heimoon kuuluva saniaislaji. Ruusukkeena kasvavan kasvin lehdet ovat liuskoittuneet tiheästi kampamaisen näköisiksi. Kampasaniasta tavataan Euroopassa laajasti sekä erillisillä alueilla Aasiassa ja Pohjois-Amerikassa. Suomessa lajin pysyvät esiintymät ovat hävinneet, joten se on luokiteltu alkuperäisenä hävinneeksi.
Monivuotisen kampasaniaisen maavarsi on lyhyt ja pysty. Lehtilavat ovat kapeanpuikeita tai suikeita ja tasaisen kampamaisesti pariliuskaisia. Kärkeä ja tyveä kohti kapenevat lehdet ovat kimppuina ruusukemaisesti. Itiöpesäkkeettömät, nahkeat kasvulehdet ovat 8–25 cm pitkiä ja viistoja. Tiheässä olevat liuskat ovat 3–5 mm leveitä. Harvemman näköiset itiölehdet ovat 15–40 cm pitkiä, pystyjä ja niiden liuskat ovat 1–2 mm leveitä. Itiöpesäkeryhmät ovat pitkiä, tasasoukkia ja katesuomuisia, ja ne sijaitsevat lehtilavan alapinnalla keskisuonen molemmin puolin. Itiöt kypsyvät elo-syyskuussa, mutta itiölehtiä esiintyy Suomessa kuitenkin harvoin. Kampasaniaisen kasvulehdet ovat talvivihreitä, mutta itiölehdet lakastuvat syksyllä.
Kampasaniaisen levinneisyysalue pohjoisella pallonpuoliskolla on varsin hajanainen. Euroopassa sitä tavataan lähes koko mantereella Portugalista Kreikkaan, Romaniaan, Baltiaan ja Skandinaviaan saakka. Euroopan lähialueilla lajia kasvaa Turkissa, Kaukasuksella ja Pohjois-Afrikassa. Aasiassa kampasaniaista tavataan erillisillä alueilla Japanissa ja Kiinan keskiosissa. Laji on levinnyt myös Pohjois-Amerikan länsirannikolle Alaskasta Kaliforniaan. Suomessa kampasaniainen on aiemmin kasvanut useassa paikassa Ahvenanmaalla. Pysyvät esiintymät ovat hävinneet ja lajin katsotaan alkuperäisenä lajina hävinneen Suomesta. Viimeisin havainto kampasaniaisen alkuperäiseksi luokitellusta kasvustosta on vuodelta 1978 Ahvenanmaan Sundista. Laji on kuitenkin itsestään kaukolevinnyt uudelleen Suomeen. Sitä on löydetty viime vuosikymmenten aikana useasta paikasta eri puolilla maata tulokkaana, pohjoisimmillaan Enontekiöstä ja Kainuusta.
Kampasaniainen kasvaa muun muassa havumetsissä, nummilla, tunturikoivikoissa ja vuorten juurilla. Suomessa sen elinympäristöja ovat tuoreet ja soistuneet havumetsät, tunturit ja myös purouomat. Alkuperäisten kampasaniaisesiintymien katoaminen Ahvenanmaalta johtui metsänhakkuista ja ojituksista sekä mahdollisesti myös liikakeruusta. Ahvenanmaa ja Manner-Suomi ovat kampasaniaisen levinneisyysalueen äärirajoilla, sillä ilmasto on lajille liian mantereinen. Kasvin itiöt leviävät kuitenkin tuulen mukana toisinaan hyvinkin kauas. Suomeen itiöitä kulkeutuu ilmeisesti länsituulien mukana Skandinaviasta.
Kampasaniaista viljellään toisinaan koristekasvina.
Vesistönhoito
Vesistönhoito on yhdistelmä erilaisia toimenpiteitä vesistöjen laadun parantamiseksi. Näitä voivat olla mm. yhdyskuntien jätevesien tehokkaampi puhdistaminen ennen niiden vesistöihin laskemista, teollisuuden päästöjen rajoittaminen, vedenhapetus, hoitokalastus jne. Monia vesistönhoitoon liittyviä toimenpiteitä on hankkeistettu Euroopan unionin rahastojen tuella.
Hanke alkoi vuonna 2010 ja päättyi vuonna 2013. Hanke sai rahoituksensa EU:n Life+ -ohjelmasta (Life09 ENV/FI/000569). Hankkeen tavoitteena oli vesien tilan parantaminen sekä antaa kansalaisille ja järjestöille keinot osallistua vesien tilan seurantaan ja parantamiseen. Hankkeen yhteistyöryhmässä oli yli 70 tutkijaa ja asiantuntijaa. Hankkeen vastuuhenkilönä toimi Suomen Ympäristökeskus SYKEn edustaja Olli Malve.
Hankkeen tuloksia ovat muun muassa järviwiki ja vesinetti -verkkopalvelut, joista ensimmäinen on suunnattu kansalaisille ja jälkimmäinen vesienhoidon ammattilaisille.
John Nurmisen Säätiö aloitti vuonna 2004 Puhdas Itämeri -hankkeen Itämeren suojelemiseksi.
Zali Steggall
Zali Steggall (s. 14. huhtikuuta 1974 Sydney) on australialainen entinen alppihiihtäjä, joka kilpaili maailmancup-tasolla vuosina 1993–2002. Hän kilpaili lähes yksinomaan pujottelussa.
Steggal saavutti pronssia Naganon olympialaisten 1998 Hilde Gergin ja Deborah Compagnonin jälkeen hävittyään noin kolme kymmenystä voittajalle – kakkossijaan eroa oli puolestaan noin kaksi kymmenystä. Lisäksi hän saavutti Vailin MM-rinteillä 1999 kultaa niin ikään pujottelusta yli sekunnin erolla Pernilla Wibergiin. Mitalejaan lukuun ottamatta hän ei juuri menestynyt arvokisa-tasolla, muuten parhaana sijoituksenaan pujottelun 22:n tila Lillehammerin olympialaisissa 1994.
Maailmancupissa Steggali saavutti yhden voiton; Park Cityn pujottelussa 23. marraskuuta 1997. Lisäksi hän oli toinen Mammoth Mountainin pujottelussa noin vuotta myöhemmin. Viimeksi mainitulla kaudella hän oli pujottelucupin yhdeksäs.
Luoteisrannikon intiaanit
Luoteisrannikon intiaanit asuivat Pohjois-Amerikan luoteisrannikolla. Heillä oli rikas kulttuuriperinne, joka tulee esille muun muassa toteemipaaluissa. Tlingit, haidat, tsimshianit, kwakiutlit (kwakwaka'wakwit), rannikon salishit ja chinookit ovat näistä intiaaneista tunnetuimpia.
Luoteisrannikon alue on Yhdysvaltain luoteisrannikolla Luoteis-Kaliforniasta rannikon athapaskojen seuduilta pohjoiseen, Kanadan länsirannikolle ja Alaskan kaakkoisrannikolle eyakien asuinalueelle noin 61 leveysasteelle Kordillieerien länsirinteillä, eli Alaskan, Brittiläisen Kolumbian, Washingtonin ja Kalifornian osavaltioiden länsiosissa.
Pohjoisella luoteisrannikolla puhuttiin pääasiassa na dene-kieliä, etelämpänä erilaisa amerind-kieliä, muun muassa tshimshian-, wakasha-, salisha-, ja chinook-ryhmiin kuuluvia.
Eyakien, tlingitien, haidojen ja tsimshianien alue oli lauhkeaa sademetsää. Luoteisrannikon intiaanit hankkivat elatuksensa erityisesti lohen ja muiden kelojen kalastuksella. monet heimot pyydystivät hylkeitä. Jotkut heimot metsästivät valaita ja muita merinisäkkäitä. Varsinkin pohjoisen luoteisrannikon olivat kehittäneet melko pitkälle edistyneen kulttuurin ja yhteiskunnan ilman maanviljelyä. Monissa luoteisrannikon kylissä omaisuus oli sosiaalisen arvostuksen mitta. Kalastus oli elinkeino, joka mahdollisti uutterille ihmisille suuria saaliita ja siten suuria omaisuuksia. Heimojen jäsenet jakautuivat kastijärjestelmän mukaan päälliköihin, tavalliseen kansaan ja orjiin. Rikkaat pitivät yltäkylläisiä pitoja. Merkkitapahtumina, kuten toteemipaalun pystytyksen, päällikön valtaannousun, taisteluvoiton, avioeron, kuoleman jne. yhteydessä järjestettiin juhlia, "potlatcheja", joihin liittyi uskonnollisia seremonioita, lahjojen vaihtoa, laulua ja tanssia. Potlach-juhlissa päällikkö jakeli heimolle lahjoja ja tuhosi omaisuuttaan heittämällä sitä veteen ja polttamalla, joilla tavoin kykeni näyttämään varallisuuttaan ja valtaansa.
Monet heistä asuivat pitkissä puutaloissa, joissa asui monta perhettä eli noin 20-50 ihmistä, kylissä 300-500 ihmistä. He asuivat talvisin rannikoilla ja jokien ja purojen varsilla talvikylissä, ja keäisin oli tilapäisä asuinpaikkoja siellä, mistä ruokaa sai parheiten hankittua metsästämällä, kalastamalla tai keräämällä kasveja. Talvikylien paikka pyrittiin valitsemaan niin, että ne olivat myrskyiltä ja vihollisilta suojassa. Talot olivat 1-2 rivissä ovikaukko kohti vettä. Olivat taitavia kanootin rakentajia ja puutyöntekijöitä. Ruokaa valmistettiin kuumin kivin täyteyissä koreissa ja maahan kaivetuissa peitetyissä kuopissa, joissa oli kuumia kiviä. Kalaa säilöttiin savustamalla.
Luoteisrannikon na dene-kieliä puhuvat intiaanit saattoivat saapua asuinseudulleen ehkä 8 500 vuotta sitten.
Tribal Directory luettelee alueelta seuraavat heimot:
Deventer
Deventer on kunta ja kaupunki Alankomaissa Overijsselin provinssissa. Asukkaita kunnassa on 97 331 (1.2.2008) ja väestötiheys on 741/km². Kunnan pinta-ala on 134,37 neliökilometriä, josta vettä on 3,06 km². Deventerin pormestarina toimii Andries Heidema. Kaupungin keskuspaikka on samanniminen, kuin kuntakin. Deventer sijaitsee suurimmaksi osaksi IJssel -joen itärannalla.
Deventer oli hansakaupunki. Vuonna 2005 Bathmenin kunta (asukkaita 5 000) liitettiin Deventeriin.
Deventer sijaitsee tärkeiden Amsterdam / Utrecht–Amersfoort–Osnabrück–Berliini / Hampuri ja Groningen–Zwolle–Arnhem–Nijmegen -rautateiden risteämäkohdassa. Myös moottoritie A1 (Amsterdam–Berliini–Moskova) kulkee Deventerin kautta.
Kaupunki on Alankomaiden jalkapallon toiseksi korkeimmalla sarjatasolla Eerste divisiessä pelaavan Go Ahead Eaglesin kotipaikka.
"Sisältää myös kylät"
Muukalainen (albumi)
Muukalainen on suomalaisen laulaja Topi Sorsakosken sooloalbumi, joka julkaistiin vuonna 2000 levymerkillä Edel Records. Se nousi Suomen virallisen listan sijalle 24.
Sovitukset: Tapani Puranen, kitarasovitukset: Jyrki Telilä ja Tapani Puranen.
Jossakin... Suomessa
Jossakin... Suomessa on suomalaisen Topi Sorsakoski ja Kulkukoirat -yhtyeen live-albumi, mikä äänitettiin Vantaan, Joensuun, Parikkalan ja Keuruun keikoilta. Kolmestakymmenestä kappaleesta 17 valitsi Sorsakoski itse. Joihinkin kappaleisiin ei saatu käännöslupia riittävän ajoissa. Albumi julkaistiin vuonna 2005.
Sovitukset: Topi Sorsakoski ja Kulkukoirat.